-1 Els estatuts socials han de fixar els criteris per a la compensació de les pèrdues de l'exercici econòmic, amb subjecció a les normes següents:
a) Es poden imputar al Fons de Reserva Obligatori i als fons de reserva voluntaris, si n'hi ha, el cinquanta per cent de les pèrdues, com a màxim.
La diferència resultant s'ha d'imputar a cada soci en proporció a les operacions, els serveis o les activitats que hagi de fer conformement als mòduls bàsics establerts en els estatuts socials d'acord amb l'article 22.e) d'aquesta Llei.
En cap cas no es pot fer la imputació en funció de les aportacions del soci al capital social.
b) Les pèrdues imputades a cada soci s'han de satisfer directament, dins l'exercici econòmic següent a aquell en què s'hagin produït, mitjançant deduccions en les aportacions al capital social.
També es poden satisfer amb càrrec als retorns que podrien correspondre al soci en els cinc anys següents; les pèrdues que, un cop passat l'esmentat termini, quedin sense compensar han d'ésser satisfetes directament pel soci en el termini d'un mes.
c) S'han d'imputar al Fons de Reserva Obligatori les pèrdues que tinguin l'origen en l'activitat cooperativitzada que es du a terme amb tercers no socis, les pèrdues derivades de l'alienació dels elements de l'actiu immobilitzat i les pèrdues derivades de les activitats alienes a les finalitats específiques de la cooperativa o d'inversions o particions socials en altres persones físiques o jurídiques no cooperatives.
Si l'import del Fons de Reserva Obligatori és insuficient per a compensar aquestes pèrdues, la diferència ha d'ésser recollida en un compte especial, per a amortitzar-la amb càrrec a futurs ingressos provinents del Fons de Reserva Obligatori; a aquest fi, fins que no hagin estat amortitzades les esmentades pèrdues, s'han d'abonar al Fons de Reserva Obligatori la totalitat del saldo resultant de l'actualització del balanç i el romanent existent en el compte "Actualització d'aportacions" a què fa referència l'article 53.2.
-2 En la imputació de les pèrdues al Fons de Reserva Obligatori, en cada exercici econòmic, s'han d'imputar en primer lloc les regulades en l'apartat 1.
Els Estatuts socials han de fixar els criteris per a la compensació de les pèrdues de l'exercici econòmic, amb subjecció a les normes següents:
a) Al Fons de Reserva Obligatori i als voluntaris, si n'existissin, podran imputar-se com a màxim el cinquanta per cent de les pèrdues.
b) La diferència resultant s'ha d'imputar a cada soci en proporció a les operacions, als serveis o a les activitats que hagués realitzat en la cooperativa, o que estigués obligat a realitzar conformement als mòduls bàsics establerts en els Estatuts socials d'acord amb l'article 22.e), d'aquesta Llei.
En cap cas no es pot imputar en funció de les aportacions del soci al capital social.
c) Les pèrdues imputades a cada soci s'han de satisfer dintre de l'exercici econòmic següent a aquell en què s'hagi produït, directament o mitjançant deduccions en les aportacions al capital social.
També poden satisfer-se amb càrrec als retorns que poden correspondre al soci en els propers cinc anys; si passat l'esmentat termini quedaven pèrdues sense compensar, hauran d'ésser satisfetes directament pel soci en el termini d'un mes.